Vello Kivi
Vello Kivi (27. mai 1934 Tartu – 30. juuni 1993 Tartu) oli Eesti sporditegelane. Lõpetas 1953. aastal Tartu 1. keskkooli ja 1958. aastal Tartu Riikliku Ülikooli kehakultuuriteaduskonna. Hakkas sportima õpetaja Endel Arandi innustusel, edu saavutas Ülo Tölpi juhendamisel sõudjana. Tuli 1956 ja 1957 kaheksapaadil Eesti meistriks. Töötas 1958–1965 Tartu Kalevis õppespordiosakonna juhatajana, 1965–1990 Tartu spordikomitee esimees, 1990–1992 Tartu rahvaspordiürituste direktsioonis direktor 1992–1993 klubi Tartu Maraton direktor. 1961–1993 Kalevi kesknõukogu liige. Vabariikliku kategooria suusatamis- ja sõudekohtunik.